22 noiembrie 2017. Potrivit site-ului electronic de licitaţii publice, Registrul Auto Român atribuie un contract pentru “servicii de investigaţie si de siguranţă”, în valoare de 3,5 milioane de lei, fară TVA.

Contractul este atribuit în baza unei negocieri fără anunţ de participare. Societatea Senzor Guard Security S.R.L. este singura care transmite o ofertă care este şi declarată adminisibilă. Potrivit anunţului de atribuire, Registrul Auto Român (RAR) justifică această modalitate ca urmare a unei situaţii de urgenţă extremă survenită în urma unor evenimente care nu puteau fi prevăzute de autoritatea contractantă. Contractul este împărţit în trei loturi ale căror nume au rezonanţă istorică: lotul 1 – Transilvania, lotul 2 – Moldova şi lotul 3 – Ţara Românească iar serviciile de investigaţie şi siguranţă trebuie să acopere 39 de reprezentanţe ale Registrului Auto Român pe o perioadă de şase luni.

Senzor Guard Security S.R.L. este controlată, potrivit Registrului Comertului, de Viorel Vasile Barburas însă presa centrală centrală a scris în repetate rânduri că în spatele firmei s-ar afla omul de afaceri Lucian Mursez, patronul Scorseze Security International SRL. Acesta din urmă a fost reţinut în decembrie 2014, în urma unor percheziţii făcute de DIICOT într-un dosar de evaziune fiscală. Prejudiciul constat atunci de procurori a fost de opt milioane de euro.

Recomandări Școala online, întreruptă de „Clanul leilor”. Nu sunt hackeri, sunt mii de puști care împart linkurile cu orele de pe Zoom, iar alți elevi intră și înjură

Mai mult, numele patronului Senzor Guard Security, Viorel Vasile Barburas figura, potrivit unor declaratii de avere şi interese depuse în 2015 , în dreptul funcţiei de şef al serviciului administrativ al Sălii Polivalente din Capitală. Un an mai târziu, în 2016, Scorseze Security International SRL câştigă contractul de pază şi protecţie al instituţiei .

Iese Senzor, intră Cameleon

Pe 24 mai 2018, un alt anunţ de atribuire este publicat pe site-ul electronic de licitaţii publice de către Registrul Auto Român. Valoarea contractului este 3,5 milioane de lei fără TVA tot pentru servicii de pază. Procedura este aceeaşi, tot de negociere fără publicare prealabilă, iar de această dată câştigătorul este Cameleon Security Systems SRL. Societatea, înfiinţată în 2003, a avut de-a lungul timpului mai mulţi acţionari iar în prezent este controlată de Ştefan Mirel Creţan(5%) şi Mariana Bădescu(95%) şi administrată de Florica Zahariuc. De numele acestei societăţi se leagă un scandal privind furturile de combustibili de la Oil Terminal, operatorul terminalului petrolier la Marea Neagră controlat de stat.

Recomandări INTERVIU | Alin Teodorescu (IMAS): Scenarii naționale pentru alegerile de duminică. Ce crede că se va întâmpla la Primăria Capitalei, unde câștigă PSD, unde se impun PNL și USR

Potrivit presei locale din Constanţa , în 2012, un litigiu care a implicat compania de stat şi firma de pază era tranşat în instanţă. Oil Terminal refuzase plata unor facturi către societatea Cameleon Security Systems pe motiv că firma nu şi-ar fi facut treaba. Concret, în mandatul acesteia s-ar fi petrecut mai multe furturi de combustibili, compania de stat a refuzat plata facturilor pentru serviciile de pază iar societatea a dat în judecată Oil Terminal. La momentul când firma de pază pierde procesul, Cameleon Security Systems era controlată de Nicolae Stoenescu şi Mihail Soare. Potrivit celor mai recente date de la Ministerul de Finanţe, societatea care a câştigat contractul de pază cu Registrul Auto Român a înregistrat în 2016 o cifră de afaceri de 13.135.439 de lei, un profit de 30.827 de lei iar în dreptul numărului mediu de salariaţi nu există nicio referinţă.

Recomandări Cazul Colegiul Lazăr: un oftalmolog explică de ce sunt periculoase aparatele UV pentru sterilizarea aerului, uitate deschise în clasă în timpul orelor

Potrivit portofoliului prezentat pe site-ul oficial, Cameleon Security Systems a mai câştigat contracte de paza la entităţi controlate de statul român. Printre acestea se numără Centrul de Studii Tehnice Rutiere şi Informatică – CESTRIN, aflat în subordinea Companiei Naţionale de Administrare a Infrastructurii Rutiere, Compania Națională Administrația Porturilor Dunării Fluviale Giurgiu, Spitalul Clinic CF 2 din București, Casa de Asigurări de Sănătate a Municipiului București şi Uzinele de armament de la Plopeni şi Cugir.

Libertatea a înaintat o solicitare de informaţii biroului de presă al Registrului Auto Român cu privire la decizia de a acorda cele două contracte de pază prin negociere fără publicare prealabilă. Totodată reporterii cotidianului au solicitat detalii cu privire la procedura prin care societatea Cameleon Security Systems SRL a câştigat contractul din data de 24 mai 2018, cum şi-a prezentat oferta şi cum a fost aceasta selectată ulterior. Până la ora publicării acestui material, reprezentanţii Registrului Auto Român au transmis că solicitarea de presă se află în lucru.

De asemenea cotidianul Libertatea a încercat să ia legătura şi cu acţionarii Senzor Guard Security S.R.L. şi Cameleon Security Systems SRL. Dacă în primul caz numărul de telefon aferent societăţii nu este alocat, în cel de-al doilea caz numărul de telefon declarat este cel de fax.

VIDEO/Silvia Dumitrache, activistă româncă în Italia, cunoaște bine poveștile femeilor venite la muncă și durerile ”orfanilor albi”. ”Nu știu mesaj mai dramatic decât al unui copil care se sinucide”

Regizorul Cristi Puiu condamnă noile tehnologii care ”alienează” oamenii: “Este foarte grav. Intri în jocul ăsta şi te trezeşti deodată singur”

PARTENERI - GSP.RO La 31 de ani de la Revoluție, un fost șef militar rupe tăcerea. Șocant ce s-a întâmplat cu cadavrele soților Ceaușescu. Unde au fost aruncate

PARTENERI - PLAYTECH Mihaela Rădulescu, prinsă în pat cu amantul! Rușinea supremă pentru orice femeie

HOROSCOP Horoscop 24 septembrie 2020. Berbecii au parte de probleme destul de ciudate în relațiile de parteneriat